**Nopți fără vise**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Curg spre-ntuneric râuri de întrebări,

Învolburate torente-n apusuri,

Ce nu mai aud ale vieții chemări

Pierzându-se în tăcute răspunsuri.

Curg spre-ntuneric râuri de lumină,

Din calda lumină a inimii mele

Și văd cum barca vieții se înclină,

Scufundâdu-se în nopțile acele

Când cerul m-afundă în mările moarte,

Pierdute-n zadar speranțe și visuri,

Stingându-mi ființa în zări departe,

Cum noaptea a stins întregi paradisuri.

E-o noapte a vieții când visele pier

Iar totu-n jur e-nvăluit de ceață

Și va rămâne-n vecie un mister

Al soarelui izvor de dimineață

Căprar Florin